Územná organizácia DPO SR Martin

 Kuzmányho 36, 03601 Martin

*Mobil 0918 790 352, e-mail:* *dpoovmartin@dpoovmartin.sk*

 *51 /2019-ÚzO DPO SR vybavuje: Michaela Pavolková Martin, 26.03.2019*

**Organizačné zabezpečenie Územného kola hry Plameň pre rok 2019**

**Poriadateľ:** Územná organizácia DPO SR Martin v spolupráci sDHZ Slovany

**Miesto konania akcie:** ihrisko Slovany

**Termín:** 16. 06. 2019 / nedeľa /

**Časový harmonogram:**

07,00 – 07,45 hod. prezentácia účastníkov ÚzK hry Plameň, prezentácia rozhodcov

08,00 – 08,30 hod. rozdelenie a porada rozhodcov

08,45 – 09,00 hod. nástup kolektívov MH, otvorenie ÚzK hry Plameň

09,15 – 13,00 hod. plnenie disciplín

13,05 – 13,30 hod. obed

14,00 – vyhodnotenie

* **ÚzK hry Plameň prebehne podľa pravidiel pre celoštátnu hru Plameň, pravidlá schválené Prezídiom DPO SR dňa 21. septembra 2013. Pravidlá nadobudli účinnosť dňom 1.januára 2014, čím sa zrušili všetky doterajšie pravidlá. Platné pravidlá je možné získať na** [**www.dposr.sk**](http://www.dposr.sk)
* Kolektív mladých hasičov pozostáva z 10 mladých hasičov

**Povinné disciplíny pre ÚzK hry Plameň:**

* požiarny útok s vodou – **1 pokus** elektronická časomiera – samostatne hodnotená disciplína
* štafetový beh na 400m s prekážkami – medzinárodný - **1 pokus** - **cik - cak**
* požiarny útok s prekážkami CTIF – medzinárodný – **1 pokus**

**hodnotenie:**

**samostatne hodnotená disciplína – požiarny útok s vodou**

**celkový výsledok:**

**pri medzinárodných disciplínach sa dosiahnuté body v požiarnom útoku s prekážkami / CTIF / a štafetovým behom na 400m sčítajú do konečného výsledku.**

**Nepovinná disciplína:**

Pretek jednotlivca

|  |
| --- |
| **Limity na získanie výkonnostnej triedy v preteku jednotlivca na rok 2018** |
| **výkonnostná trieda** | **chlapci** | **dievčatá** |
| 1. V.T.
 | do 12,00 s. | do 14,00 s. |
| 1. V.T.
 | od 12,1 do 13,5 s. | od 14,1 do 15,5 s. |
| 1. V.T.
 | od 13,6 do 15,0 s. | od 15,6 do 17,0 s. |

**Metodika:**

Pravidlá nezohľadňujú v disciplíne pretek jednotlivca vekové rozdiely jednotlivých súťažiacich, preto RKM DPO SR odporúča použiť nasledovnú tabuľku, kde určuje bodovú výhodu podľa veku súťažiacich, ktorá sa odpočíta od dosiahnutého času súťažiaceho:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vek súťažiaceho | 16r. | 15r. | 14r. | 13r. | 12r. | 11r. | 10r. | 9r. | 8r. |
| Bodová výhoda | 0 | -0,5 | -1,0 | -1,5 | -2,0 | -2,5 | -3,0 | -3,5 | -4,0 |

**Výsledok preteku jednotlivca sa vypočíta:**

Dosiahnutý čas – bodová výhoda za vek = dosiahnuté bod / 14,6s – 2,5b = 12,1....t.j. II. V.T. /

**Kategórie a veková hranica:**

Chlapci: **8 – 16** rokov

Dievčatá: **8 – 16** rokov

Súťažiť môžu aj zmiešané kolektívy, avšak štartujú v kategórii chlapcov. Vek súťažiacich sa overuje v deň súťaže, súťažiaci v roku súťaže nesmie dovŕšiť vek **17 rokov**.

**Štáb ÚzK hry Plameň:**

**Veliteľ ÚzK hry Plameň:** Ľubomír M a t e á š

**Hlavný rozhodca ÚzK hry Plameň:** Ján Tichý

**Tajomník ÚzK hry Plameň:** Michaela P a v o l k o v á

**Rozhodca disciplíny pre požiarny útok s vodou:** Marek Šimko

**Rozhodca disciplíny štafetový beh 400 m s prekážkami:** Martin Halgaš

**Rozhodca disciplíny požiarny útok CTIF:** Stanislav Bobrovnícky

**Rozhodca disciplíny pretek jednotlivca:** Michal M a ž a r i

**Prezentácia, vstupná kontrola: Technická kontrola:**

Vedúci: Denisa Urbanová Vedúci: Veliteľ DHZ Slovany

Člen: Janka Zacharová Členovia: DHZ Slovany

Člen: Mária Mišurová

**Sčítacia komisia:**

Vedúci: Mgr. Martina Hrušková

Člen: Miroslav Urban

Člen: Ľuboš Thomka

Člen: Froľa Vladimír

**Odvolávacia komiasia:** veliteľ ÚzK, hlavný rozhodca ÚzK, tajomník ÚzK, rozhodca disciplíny, kde bol protest podaný, vedúci kolektívu mladých hasičov

**Protest:**

Protest proti porušeniu pravidiel a regulárnosti plnenia disciplín môže podať vedúci kolektívu hlavnému rozhodcovi disciplíny písomne do 10 minút po skončení pokusu. Protest sa môže týkať len vlastného kolektívu.

**Kontrola veku súťažiacich:**

V zmysle pravidiel pre hru Plameň sa bude kontrolovať vek súťažiacich podľa **preukazu mladého hasiča**, ktorý bude mať každý súťažiaci so sebou, vyplnený podľa predtlače, s fotkou súťažiaceho a podpisom rodiča. Preukaz bude podpísaný predsedom DHZ a opečiatkovaný pečiatkou DHZ. V prípade nesplnenia tejto požiadavky nebude kolektív pripustený do ÚzK hry Plameň. Preukazy MH je možné vystaviť na ÚzO DPO SR Martin bezplatne.

**Prihlášky do ÚzK hry Plameň:**

Vyplnenú prihlášku, ktorá tvorí prílohu týchto pokynov je potrebné riadne vyplniť podľa predtlače a doručiť na sekretariát ÚzO DPO SR Martin **do 10.6.2019**. ADRESA: Územná organizácia DPO SR Martin, Kuzmányho 36, 03766 Martin. Telefónny kontakt: 0918790352, 0907 221582.

**Doprava súťažiacich:**

Prepravu súťažných kolektívov z miesta bydliska do miesta konania ÚzK hry Plameň odporúčame zrealizovať pomocou hasičskej techniky DHZ, alebo inej dopravnej techniky na náklady vysielajúcej organizácie. Dôrazne upozorňujeme vedúcich mladých hasičov, vodičov motorových vozidiel na dôstojné dodržanie predpisov k bezpečnosti prepravovaných osôb.

**Materiálno – technické vybavenie:**

Na disciplínu požiarny útok s vodou – vlastná hasičská technika.

* kolektív MH si prinesie 2 hadice B 75, dlhé 10m, 4 ks hadica C 52, dlhé 10 m, 1 rozdeľovač, 2 prúdnice / výstreková hubica 12,5 mm/, 2 savice o priemere 110 mm a dĺžke 1,6m, motorová striekačka PS 12, prilby
* ostatné materiálno – technické vybavenie zabezpečí ÚzO DPO SR Martin v spolupráci s DHZ Turčianske Kľačany

**Na požiarny útok s vodou budú použité 10m hadice**

**Výstroj súťažiacich:**

* kolektív MH súťaží v rovnošate, teplákové súpravy – podľa možností jednotnej - zakrývajúce lakte a  kolená
* kolektív MH môže použiť bojový, alebo služobný opasok – pri štafetovom behu a požiarnom útoku s vodou
* na disciplíne štafetový beh 400m použije súťažiaci na rebríkovej stene prilbu
* pri požiarnom útoku s vodou, používať ochrannú prilbu
* kolektív súťaží v športovej obuvi – nesmie sa používať obuv s klincami / môžu byť kopačky s gumenými štopľami/

**Stravovanie:**

Stravovanie zabezpečené prostredníctvom DHZ Slovany, strava bude poskytnutá pre 10 členov súťažného družstva, vodiča a vedúceho MH.

**Poistenie:**

Každý súťažiaci je centrálne poistený . Prípadný úraz je potrebné okamžite dať na vedomie štábu ÚzK hry Plameň. **V súvislosti s úrazom je potrebné, aby každý súťažiaci mal so sebou zdravotnú kartičku.**

**Ocenenie :**

Prvé tri miesta v každej kategórii obdržia vecné ceny. V prteku jednotlivca prví traja v každej kategórii obdržia vecné ceny.

Spracovala: Územná komisia mládeže v Martine

 PaedDr. Tomáš Z a n o v i t v.r.

 predseda ÚzO DPO SR Martin